भूंदड़वास के स्कूल में बालिका मंच ने किया कार्यक्रम आयोजित
गांवभूंदड़वास के राजकीय मिडल स्कूल में शुक्रवार को बालिका मंच द्वारा कार्यक्रम का आयोजन किया गया। मुख्य वक्ता के तौर पर जिला पार्षद बीबो इंदौरा पहुंची। कार्यक्रम के दौरान बेटी बचाओं बेटी पढ़ाओं पर जोर दिया गया। छात्राओं ने सांस्कृतिक कार्यक्रम भी पेश किया। जिसमें उन्होंने समाज के लोगों को जागरूक रहने के लिए कहा। नाटक के माध्यम से बेटियों को बचाने के साथ पढ़ानें के लिए कहा। जिला पार्षद बीबो इंदौरा ने कहा कि आज बेटियां किसी भी क्षेत्र में पीछे नहीं है। बेटियों को बेटों की तरह प्यार दे। उन्होंने कहा कि समाज के लोंगों को जागरूक करने की आवश्यकता है। इस मौके पर काहन सिंह,श्री राम, अमरीक सिंह,सर्वपाल,काला सिंह जीत सिंह मौजूद थे।
hin_Deva hin_Deva